wickkiey/tamil-wikipedia-chunked huggingface dataset:
# வார்ப்புரு:Infobox anatomy

| headerstyle = background-color: #efefef
| labelstyle = padding-:0.25em
| captionstyle =  
| above = }}
| image = |size=}}|sizedefault=upright=1.14|alt=}}}}
| caption = }}
| image2 = |size=}}}}|sizedefault=upright=1.14|alt=}}}}
| caption2 = }}  
| header1 = }}}}}}}}}}}}}}}}}}}}}}}}}}}}}}}}}}}} }}}}}}}}}}}}}}}}}}}|விளக்கங்கள்}}  
| label4 = |இணைச்சொல்|இணைச்சொற்கள்}}
| data4 = |}}}}  
| label5 = உச்சரிப்பு
| data5 = }}  
| label6 = கார்னகி நிலை
| data6 =  
| label7 = நாட்கள்
| data7 = }}  
| label8 = முன்னோடி
| data8 = }}  
| label9 = வழி வகுக்குத்தல்
| data9 = }}  
| label10 = உறுப்பின் பகுதி
| data10 = }}}}}  
| label11 = அமைப்பு
| data11 = }}  
| label12 = அமைவிடம்
| data12 = }}  
| label13 = Decussation
| data13 = }  
| label14 = பாகங்கள்
| data14 = }}  
| label15 = உருவவியல்
| data15 = }  
| label16 = இருந்து தோற்றம்
| data16 = }  
| label17 = |
| muscle = Origin
| #default = தோற்றம்
}}
| data17 = }}}}  
| label18 = இருந்து வடிகால்
| data18 = }}  
| label19 = ஆரம்ப இடம்
| data19 = }}  
| label20 =
|artery=Source
|#default=From
}}
| data20 = ||}}}}  
| label21 = செல்லும் இடம்
| data21 = }  
| label22 = |
| muscle = Insertion
| #default = Insertions
}}
| data22 = }}}}  
| label23 = மூட்டுக்கள்
| data23 = }}}  
| label24 = வரை வடிகால்
| data24 = }}  
| label25 =
|artery=Branches
|#default=To
}}
| data25 = }}  
| label26 = தமனி
| data26 = }}}}  
| label27 = சிரை
| data27 = }}  
| label28 = நரம்பு
| data28 = }}  
| label30 = நிணநீர்
| data30 = }}  
| label31 = செயல்பாடு
| data31 = }}  
| label32 = கொடுக்கிறது
| data32 = }  
| label33 = உள்வாங்குகிறது
| data33 = }  
| label34 = Actions
| data34 = }}  
| label35 = Antagonist
| data35 = }  
| label36 = நரம்பியக்கடத்தி
| data36= }  
| label37 = ப்ரிசைனாப்டிக் இணைப்புகள்
| data37 = }  
| label38 = போஸ்ட்னாப்டிக் இணைப்புகள்
| data38 = }  
| label39 = ஆக்சன்
| data39 = }  
| header40 = |அடையாளங்காட்டிகள்}}  
| label41 = இலத்தீன்
| data41 =  
| label42 = கிரேக்கம்
| data42 =  
| label43 = சுருக்கம்(கள்)
| data43 = }}  
| label44 = MeSH
| data44 =  
| label46 = NeuroNames
| data46 =  
| label47 = NeuroLex ID
| data47 =  
| label49 = TA98
| data49 =  
| label50= TA2
| data50 =  
| label51 = TH
| data51 =  
| label52 = TE
| data52 =  
| label53 = FMA
| data53 =  
| belowstyle =
| below =
| artery = உடற்கூற்றியல்
| bone = Anatomical terms of bone
| brain = Anatomical terms of neuroanatomy
| cell = Anatomical terms of microanatomy
| embryology = உடற்கூற்றியல்
| ligament = உடற்கூற்றியல்
| lymph = உடற்கூற்றியல்
| micro = Anatomical terms of microanatomy
| muscle = Anatomical terms of muscle
| nerve = Anatomical terms of neuroanatomy
| neuron = உடற்கூற்றியல்
| vein = உடற்கூற்றியல்
| #default = உடற்கூற்றியல்
}}<div><small>&#91;edit on Wikidata]</small></div>  
}}<noinclude>  
</noinclude>
# திற (குறும்படம்)

**திற** என்பது ச. பிரின்சு என்னாரெசு பெரியாரால் இயக்கப்பட்ட ஒரு குறும்படம் ஆகும். இது 2009 ஆம் ஆண்டில் வெளியிடப்பட்டது. உருது எழுத்தாளர் சதத் ஹசன் மண்டோவின் கோல்தோ சிறுகதையைத் தழுவி, 2002 குஜராத் படுகொலைகளை மையப்படுத்தி எடுக்கப்பட்டது. எம்.ஜி.ஆர். அரசு திரைப்படம் மற்றும் தொலைக்காட்சி பயிற்சி நிறுவனத்தின் தயாரிப்பில் உருவான இக்குறும்படம் தமிழ்நாடு மாநில அளவிலும், தேசிய அளவிலும், பன்னாட்டு திரைப்பட விழாக்களிலும் காண்பிக்கப்பட்டது.  
12 நிமிடங்கள் மட்டும் ஓடும் இக்குறும்படம், குஜராத் கலவரத்தில், தாயையும், தந்தையையும் பறிகொடுத்த 18 வயது முஸ்லிம் பெண், கொடியவர்களால் சிதைக்கப்படும் கொடுமையைப் பதிவு செய்கிறது.
# இலங்கையில் தமிழ் வளர்ச்சியும் அமெரிக்க மிஷனும் (நூல்)

**இலங்கையில் தமிழ் வளர்ச்சியும் அமெரிக்க மிஷனும்** என்பது, இலங்கையில் தமிழ் வளர்ச்சியில் அமெரிக்க மிஷன் வகித்த பங்கு குறித்து ஆய்வு செய்யும் ஒரு நூல். தென்னிந்தியத் திருச்சபையின் ஓய்வுபெற்ற பேராயர் எஸ். ஜெபநேசன் எழுதிய இந்த நூலின் முதற் பதிப்பு 1983ல் வெளியானது. இதன் மீளச்சு குமரன் புத்தக இல்ல வெளியீடாக 2007 ஆம் ஆண்டு வெளிவந்தது.
# இலங்கையில் தமிழ் வளர்ச்சியும் அமெரிக்க மிஷனும் (நூல்)

## நோக்கம்

இந்தியாவில் பணியாற்றிய சீகன்பால்கு, கால்டுவெல், போப்பு போன்ற மிசனரிகளைப் பற்றிப் பல ஆய்வுகள் வெளிவருகின்றன. சாதனை வேட்கையும், தமிழார்வமும் கொண்ட பல மிசனரிகள் இலங்கையிலும் இருந்திருக்கின்றனர். ஆனால், அவர்களது வாழ்க்கையும் பணியும் நன்கு ஆராயப்படாத விடயங்களாக இருக்கின்றன. இத்தகைய ஆய்வில் பலர் ஈடுபடவேண்டும் என்றும், அத்தகைய உந்துதலை அளிப்பதே இந்நூலின் நோக்கம் என்பதும் நூலாசிரியரின் முகவுரையில் இருந்து தெரிகிறது.
# இலங்கையில் தமிழ் வளர்ச்சியும் அமெரிக்க மிஷனும் (நூல்)

## உள்ளடக்கம்

பத்தொன்பதாம் நூற்றாண்டில் அமெரிக்காவில் இருந்து சமயப் பரப்புரை செய்வதற்காக அமெரிக்க மிசனரிகள் யாழ்ப்பாணம் வந்தனர். பரப்புரைக்கான ஒரு கருவியாகப் பல்வேறு பள்ளிகளை அவர்கள் அமைத்தனர். இந்த வழியில் 1823 ஆம் ஆண்டில் பட்டிகோட்டா செமினறியை நிறுவி அதன் மூலம் யாழ்ப்பாணச் சமுதாயத்தின் கல்வி வளர்ச்சிக்கும், தமிழ் வளர்ச்சிக்கும் பெரும்பணியாற்றினர். அத்துடன், தமிழ் அகராதி உருவாக்குவதிலும் ஈடு பட்டனர். அவர்கள் உருவாக்கிய உவின்ஸ்லோ அகராதியே சென்னைப் பல்கலைக்கழகப் பேரகராதிக்கு அடிப்படையாக அமைந்தது. அச்சுப் பணிகளிலும் அவர்கள் ஈடுபட்டுத் தமிழ் வளர்ச்சிக்கு உதவினர். மேற்படி பணிகள் குறித்து விளக்கும் இந்நூல் பின்வரும் தலைப்புக்களில் ஆறு இயல்களாகப் பிரிக்கப்பட்டுள்ளது.
1. அமெரிக்கன் மிசனரிமாரும் யாழ்ப்பாணச் சமுதாயமும்.
1. அமெரிக்கன் மிசன் பாடசாலைகள்
1. வட்டுக்கோட்டைச் செமினரி
1. அமெரிக்கன் மிசனரிமார் தொகுத்த அகராதிகள்
1. அமெரிக்கன் மிசனின் அச்சுப்பணி
1. அமெரிக்கன் மிசன் சாதித்ததென்ன?  
இவை தவிர, இலங்கையில் பணியாற்றிய அமெரிக்க மிசனரிமாரின் பட்டியல், கிறித்தவ தோத்திரப் பாடல்கள் எழுதிய புலவர்கள் பட்டியல், வட்டுக்கோட்டைச் செமினரியில் கற்பித்த ஆசிரியர் பட்டியல், அச்செமினரியில் சேர்வதற்கான தகைமைகள், ஆறுமுக நாவலர் குறித்த மிசனரிமாரின் குறிப்புகள் என்பன பிற்சேர்க்கைகளாகத் தரப்பட்டுள்ளன.
# பிறை (பினாங்கு)

**பிறை** (ஆங்கிலம்: *Perai*; மலாய் *Bandar Prai*; சீனம்: 北賴}; ஜாவி: ڤراي) என்பது மலேசியா, பினாங்கு, மத்திய செபராங் பிறை மாவட்டத்தில், அமைந்துள்ள ஒரு பெருநகர்ப் பகுதியாகும். துரிதமாக வளர்ச்சி பெற்று வரும் ஒரு தொழில்துறை நகரமாகவும் விளங்கி வருகிறது.  
18-ஆம் நூற்றாண்டில் பிறை ஆற்றங்கரையில் ஒரு சிறு குடியிருப்புப் பகுதியாக அமைந்து இருந்த இந்தப் பகுதி, பெருநகரமாக வளர்ச்சி அடைந்து உள்ளது. இந்தப் பிறை நகரம் தான் அதன் பெயரை செபராங் பிறை நகர்ப் பகுதிக்கும் வழங்கியது.  
இன்றைய நிலையில், பிறை நகரம் ஒரு பெரிய தொழில்துறைப் பேட்டையின் தாயகமாக விளங்குகிறது. அதை ஒட்டிய மாநகரமான செபராங் ஜெயாவும் பெரும் வளர்ச்சியைக் கண்டு வருகிறது.
# பிறை (பினாங்கு)

## சொற்பிறப்பியல்

பிறை ஆற்றின் முகத்துவாரத்தில் பிறை நகரம் அமைந்துள்ளது. பிறை அதன் பெயரை பிறை ஆற்று நீர்வழிப் பாதையில் இருந்து பெற்றது. 1800-ஆம் ஆண்டில் பிரித்தானிய கிழக்கிந்திய நிறுவனம் பிறை நிலப் பகுதியை கையகப்படுத்தியது.  
1798-ஆம் ஆண்டில் வெல்லஸ்லி மாநிலத்தை *(Province Wellesley)* (இப்போதைய செபராங் பிறை) பிரித்தானிய கிழக்கிந்திய நிறுவனத்திடம் *(British East India Company)* ஒப்படைக்கும் போது ஓர் உடன்படிக்கை செய்து கொள்ளப்பட்டது.
# பிறை (பினாங்கு)

## சொற்பிறப்பியல்

### சயாமியர் வைத்த பெயர் பிளை

அப்போது, பிறை ஆறு தான், தெற்கில் ஆங்கிலேயரின் கட்டுப்பாட்டில் இருந்த வெல்லஸ்லி மாநிலத்தையும் வடக்கே இருந்த கெடா மாநிலத்தையும் பிரிக்கும் ஓர் எல்லையாக இருந்தது.  
இந்த பிறை நகரம் (தாய்: ปลาย; தமிழ்: "பிளை") என அறியப்பட்டது. தாய்லாந்து மொழியில் “பிளை” என்றால் ”முடிவு” என்று பொருள். பிறை என்பது ஒரு தாய்லாந்து மொழிச் சொல். முன்பு காலத்தில் சயாமியர்கள், இந்த ஆற்றுக்கு *பிளை* *(Plai)* என்று பெயர் வைத்தார்கள். பின்னர் வந்த ஆங்கிலேயர்களும் "பிறை" *(Prye)* எனும் சொல்லையே தொடர்ந்து பயன்படுத்தினார்கள். சயாமியரின் ஆளுமை பிறை ஆறு வரை இருந்தது. பிறை ஆறுதான் சயாமிய எல்லையை வரையறுத்தது.  
புதிதாகக் கையகப்படுத்தப்பட்ட அந்தப் பிரித்தானிய நிலப் பகுதிக்கும்; வடக்கே கெடா மாநிலத்திற்கும் இடையே பிறை ஆறு எல்லையாகச் செயல்பட்டது; இன்றும் செயல்படுகிறது.  
1890--ஆம் ஆண்டுகளில் பிறை நிலப்பகுதிக்கும் பேராக் மாநிலத்திற்கும் இடையே ஒரு புதிய இரயில் பாதை அமைக்கப்பட்டது. அதுவே பிறை நகரத்தை ஈயம் ஏற்றுமதி செய்வதற்கான ஒரு முக்கியப் போக்குவரத்து இடமாகவும் மாற்றி அமைத்தது. 20-ஆம் நூற்றாண்டின் பிற்பகுதியில் பிறை பெரிய அளவில் தொழில்மய வளாகமாக மாறியது.
# பிறை (பினாங்கு)

## சொற்பிறப்பியல்

### பினாங்கு வளர்ச்சிக் கழகம்

தொடக்கக் காலத்தில், விவசாயம் தான் பிறையின் பொருளாதாரத்திற்குப் பிரதானமாக விளங்கியது. பின்னர் கரும்புத் தோட்டங்கள் தோற்றுவிக்கப்பட்டன. 19-ஆம் நூற்றாண்டின் இறுதியில் பிறைப் பட்டினம் ஒரு துறைமுகமாக உருவாக்கம் பெற்றது.  
| இனக்குழுக்கள் |  |
| --- | --- |
| மலாய்க்காரர்கள் | 28.07% |
| சீனர்கள் | 36.38% |
| **இந்தியர்கள்** | 27.31% |
| இதர பூமிபுத்ராக்கள் | 0.17% |
| மலேசிய அல்லாதவர் | 7.52% |
| மற்றவர்கள் | 0.55% |
# பிறை (பினாங்கு)

## மேலும் பார்க்க

- ஜோர்ஜ் டவுன் பினாங்கு பெருநகர பகுதி
- செபராங் பிறை
# பத்து காவான்

**பத்து காவான்** (ஆங்கிலம்: *Batu Kawan*; மலாய்: *Batu Kawan*) மலேசியா, பினாங்கு, தென் செபராங் பிறை மாவட்டத்தில் அமைந்துள்ள நகரம். துரிதமாக வளர்ச்சி பெற்றுவரும் இந்த நகரத்தை பினாங்கு மாநிலத்தின் பாயான் லெப்பாஸ் மற்றும் பிறை தொழில்துறை நகரத்தைப் போல மாற்றம் செய்வதற்கு பினாங்கு மாநில அரசு முடிவு செய்துள்ளது.  
மேலும் ஜோர்ஜ் டவுன் தலைநகர்ச் சார்ந்த புறநகர்ப் பகுதிகளில் மக்கள் தொகை அதிகரிப்பால் பத்து காவான் நகரத்தை, ஜோர்ஜ் டவுன் மாநகரத்தின் துணைநகரமாக மாற்றுவதற்கு பினாங்கு மாநில அரசு முடிவு செய்துள்ளது.
# பத்து காவான்

## பொது

### சர்க்கரை தோட்டங்கள்

பத்து காவான் நகரம், புவியியல் ரீதியாக செபராங் பிறை (*Seberang Perai*) நகரத்தில் இருந்தும்; மற்ற பகுதிகளில் இருந்தும் தனி ஒரு தீவு நகரமாகப் பிரிக்கப்பட்டுள்ளது. ஜாவி ஆறு (*Jawi River*); மற்றும் தெங்கா ஆறு (*Tengah River*); ஆகிய ஆறுகளால் பிரிக்கப் படுவதால் பத்து காவான் நகரம் ஒரு தீவு நகரமாக (*Island City*) கருதப்படுகிறது.  
19-ஆம் நூற்றாண்டில் பத்து கவான் ஒரு விவசாய கிராமமாக இருந்தது. அப்போது பத்து கவான் பகுதி சர்க்கரை, தேங்காய் மற்றும் ரப்பர் தோட்டங்களின் தாயகமாக இருந்தது. குறிப்பாக, 1796-ஆம் ஆண்டிலேயே சீனர் மற்றும் இந்தியர் குடியேற்றக்காரர்களால் சர்க்கரைத் தோட்டங்கள் நடத்தப்பட்டன.
# பத்து காவான்

## பொது

### இராமசாமி பழனிச்சாமி

பினாங்கு துணை முதலமைச்சர் பேராசிரியர் இராமசாமி பழனிச்சாமி ஜனநாயக செயல் கட்சியின் பத்து காவான் மக்களவை தொகுதியின் முன்னாள் நாடாளுமன்ற உறுப்பினர் ஆவார். 2008-ஆம் ஆண்டு மலேசிய பொதுத் தேர்தலில் பத்து காவான் நாடாளுமன்றத் தொகுதியில் அப்போதைய பினாங்கு முதலமைச்சர் கோ சு கூன் என்பவரைத் தோற்கடித்தார்.
# பத்து காவான்

## கஸ்தூரி பட்டு

வரவேற்பு பதாகை]]
2013 மலேசிய பொதுத் தேர்தலில், பேராசிரியர் இராமசாமி நாடாளுமன்றத்திற்குப் போட்டியிடவில்லை. இம்முறை ஜனநாயக செயல் கட்சியின் கஸ்தூரி பட்டு பத்து காவான் நாடாளுமன்றத்திற்குப் போட்டியிட்டு வெற்றி பெற்றார். இவர் மலேசிய நாடாளுமன்றத்தின் முதல் தமிழ்ப்பெண் உறுப்பினர் ஆவார்.
# பத்து காவான்

## கஸ்தூரி பட்டு

### பினாங்கு இரண்டாவது பாலம்

பினாங்கு இரண்டாவது பாலம், பத்து காவான் மற்றும் கடலைத் தாண்டி இருக்கும் ஜோர்ஜ் டவுன் மாநகரை இணைக்கிறது. இப்பாலம் மலேசியா மற்றும் தென்கிழக்கு ஆசியாவின் நீண்ட பாலம் ஆகும். பாலத்தின் மொத்த நீளம் 24 கி.மீ. இப்பாலம் அதிகாரப்பூர்வமாக மார்ச் 1, 2014 அன்று திறக்கப்பட்டது.
# பத்து காவான்

## மேலும் பார்க்க

- ஜோர்ஜ் டவுன் பினாங்கு பெருநகர பகுதி
- செபராங் பிறை
# கோ சு கூன்

டான் ஸ்ரீ டாக்டர் **கோ சு கூன்** (*Koh Tsu Koon*) மலேசியாவின் பினாங்கு மாநிலத்தின் மூன்றாவது முதலமைச்சர் மற்றும் மலேசிய மக்கள் இயக்கக் கட்சியின் முன்னாள் தலைவரும் ஆவார். இவர் 2008 ஆம் ஆண்டு நடைபெற்ற நாடாளுமன்றத் தேர்தலில், இப்போதைய பினாங்கு துணை முதலமைச்சர் பேராசிரியர் இராமசாமி பழனிச்சாமியிடம் பத்து காவான் நாடாளுமன்ற தொகுதியில் போட்டியிட்டுத் தோல்வியடைந்தார். 2008ஆம் ஆண்டு நடைபெற்ற மலேசிய பொதுத் தேர்தலில் இவரின் மலேசிய மக்கள் இயக்கக் கட்சி, பினாங்கு சட்டமன்றத்தில், பாக்காத்தான் ராக்யாட்டின் ஜனநாயக செயல் கட்சியிடம் 19 இடங்களையும், மக்கள் நீதிக் கட்சியிடம் 9 இடங்களையும், மலேசிய இஸ்லாமிய கட்சியிடம் 1 இடத்தையும் பறிகொடுத்து இருபது ஆண்டு மலேசிய மக்கள் இயக்கக் கட்சி மற்றும் தேசிய முன்னணி (மலேசியா)யின் பினாங்கு ஆட்சியை இழந்தார்..
# கோ சு கூன்

## செனட்டர்

மூத்த அரசியல்வாதியான இவரை 2008 ஆம் ஆண்டு நாடாளுமன்றத் தேர்தலுக்குப் பின் அப்போதைய மலேசிய பிரதமர் அப்துல்லா அகமது படாவி செனட்டராக்கி அவரது அமைச்சரவையில் அமைச்சர் ஆக்கினார்.
# லிம் கிட் சியாங்

**லிம் கிட் சியாங்** (ஆங்கிலம்: *Lim Kit Siang*, பிறப்பு: பிப்ரவரி 20, 1941) மலேசியாவின் ஜனநாயக செயல் கட்சியின் ஆலோசகரும் மலேசியாவின் கெலாங் பாத்தா நாடாளுமன்ற உறுப்பினரும் ஆவார். இவர் மகன் லிம் குவான் எங் பினாங்கு மாநிலத்தின் நான்காவது முதலமைச்சர் மற்றும் மலேசியாவின் ஜனநாயக செயல் கட்சியின் தற்போதைய பொதுச் செயலாளர் ஆவார்.
# லிம் கிட் சியாங்

## உள்நாட்டு பாதுகாப்பு சட்டத்தின் கீழ் கைது

1969 ஆண்டில் கிட் சியாங் 18 மாதங்கள் உள்நாட்டு பாதுகாப்பு சட்டத்தின் கீழ் கைது செய்யப்பட்டார். பத்து ஆண்டுகளுக்கு பின்னர், 1979 ஆம் ஆண்டில், அவர் அரசாங்கம் மற்றும் ஒரு சுவிஸ் நிறுவனம் இடையே ஒரு பொருத்தமற்ற ஆயுத ஒப்பந்தத்தை அம்பலப்படுத்தியதற்காகக் கைது செய்யப்பட்டார்.
# லிம் கிட் சியாங்

## சாமிவேலு மற்றும் மைக்கா டெலிகாம் பங்குகள் ஊழல்

1994 ஆம் ஆண்டில், லிம் கிட் சியாங் அப்போதைய மலேசிய இந்திய காங்கிரசின் தலைவர் டத்தோஸ்ரீ சாமிவேலு மைக்கா டெலிகாம் பங்குகளைக் கையாடியதற்கு ஏசிஏ புலன் விசாரணை செய்ய நாடாளுமன்றத்தில் ஒரு தீர்மானம் முன்வைத்தார். ஆனால் அப்போதைய பிரதமர் மகாதீர் குறுக்கிட்டு அவரை எட்டு மாதங்களுக்கு நாடாளுமன்றத்தில் இருந்து இடைநீக்கம் செய்தார்.
# கருப்பு வால் கடற்பறவை

**கருப்பு வால் கடற்பறவை** (Black-tailed Gull) (Larus crassirostris) என்பது நடுத்தர (46 செ.மீ) அளவு கொண்ட நீள் சிறகு கடற்பறவை இனங்களில் ஒன்றாகும் இதன் இறகின் அளவு பொதுவாக 126 செமீ முதல் 128 செமீ வரை வளரும் தன்மைகொண்டது. இவ்வகையான பறவைகள் கிழக்காசியா பகுதியிலும், சீன மக்கள் குடியரசு, சீனக் குடியரசு, ஜப்பான், கொரியா போன்ற பகுதியில் அதிகமாக வாழுகிறது. இப்பறவைகள் வட அமெரிக்கா, அலாஸ்கா, போன்ற நாடுகளில் சுற்றித் திரிகின்றன.
# கருப்பு வால் கடற்பறவை

## உடலின் தோற்றம்

இப்பறவையின் கால்கள் மஞ்சள் நிறத்திலும், இதன் அலகு சிகப்பும், கருப்பும் கலந்த ஒரு புள்ளியைப்போலவும் கணப்படுகிறது. இதன் குஞ்சுகள் முழு வளர்ச்சி அடைய நான்கு ஆண்டுகள் ஆகும். இதன் வால்பகுதியை வைத்தே இதற்கு இப்பெயர் வைக்கப்பட்டுள்ளது. இப்பறவை பார்ப்பதற்கு பூனைபோல் தெரிவதால் ஜப்பான், நாட்டினர் கடல் பூனை (Umineko) என்றும், கொரியா நாட்டினர் பூனை பறவை, (Gwaeng-yi gull) என்றும் அழைக்கின்றனர்.
# கருப்பு வால் கடற்பறவை

## உணவு

கருப்பு வால் கடற்பறவை சிறிய மீன்கள், மெல்லுடலி (molluscs), இறால், (crustacean), நண்டுகள், கப்பலின் உடைந்த பகுதியில் கிடைக்கும் பொருட்கள், இறந்த உயிரினங்களின் மாமிசங்களையும் (carrion) உணவாக உண்கிறது. இப்பறவை கப்பல்களையும், வணிக மீன் பிடிக்கப்பல்களையும் பின் தொடர்ந்து செல்வதைக் காணலாம்.
# கருப்பு வால் கடற்பறவை

## வாழ்வு முறை

இப்பறவைகள் அவற்றின் இணையுடன் ஏப்ரல் மாத மத்தியில் சேர்த்து ஒருகூட்டமாக கூடுகிறது. இவை இரண்டு முதல் மூன்று முட்டைகள் வரை இடுகின்றன. இவை அடைகாத்து குஞ்சு பொரிக்கப் 24 நாட்கள் வரை ஆகின்றன.
# கருப்பு வால் கடற்பறவை

## மேற்கோள்

- "National Geographic" *Field Guide to the Birds of North* *America*
- * Seabirds, an Identification Guide* by Peter Harrison, (1983)
- *Handbook of the Birds of the World Vol 3*, Josep del Hoyo editor,
- "National Audubon Society" *The Sibley Guide to Birds*, by David Allen Sibley,
# முத்துசாமி தேவர்

**முத்துச்சாமி** என்பவர் வில்லுப்பாட்டுக் கலைஞர் ஆவார். வில்லுப்பாட்டு வழிவழியாய் பல புலவர்களால் பாடப் பெற்று 20ஆம் நூற்றாண்டில் சிறந்து விளங்கியது. வில்லுப்பாட்டு என்று குறிப்பிடும் போது தென்தமிழகத்தில் கலைமாமணி முத்துசாமி - லீலாவதி அம்மாள் பெயர் பெற்று விளங்கினார்கள். குடம் வாசிப்பதிலும் திறமை பெற்றவர். வில்லிசை வேந்தர், குடச்சக்ரவர்த்தி என்று பட்டங்கள் பெற்று விளங்கினார். நீராவி புதுபட்டி அய்யனுகோனார் மற்றும் பங்காருபட்டி சோலைசாமி நாயக்கர் அவர்களையும் குருவாகக் கொண்டு வில்கலையை வளர்த்தார். எனினும் தனக்கென ஒரு பாணியை உருவாக்கிக் கொண்டு தமிழ் இலக்கியங்கள், புராண இதிகாசங்களைக் கையாண்டு தனித் தன்மையோடு விளங்கினார். பெண்கள், ஆண்கள், இளம்வயதினர், முதியோர் என அனைத்துத் தரப்பினரும் அவர் சொல்லழகில் மயங்கிக் கட்டுண்டு கிடப்பர்.
# முத்துசாமி தேவர்

## வாழ்க்கைக் குறிப்பு

தூத்துக்குடி மாவட்டம் கோவில்பட்டி அருகேயுள்ள கடலையூர் என்ற கிராமத்தில் பெரியசாமி தேவர்- காளியம்மாள் தம்பதியினருக்கு மூத்த மகனாகப் பிறந்தார். தனது ஆரம்பக்கல்வியை கடலையூர் அரசு ஆரம்பப் பள்ளியில் பயின்ற இவர், தன் குடும்ப வறுமையின் காரணமாக மூன்றாம் வகுப்புடன் படிப்பை நிறுத்தினார். அவ்வூரில் நடந்த காங்கிரஸ் கூட்டத்தில், மகாகவி சுப்ரமணிய பாரதியின் "தாயின் மணிக்கொடி பாரீர்" என்ற தேசப்பற்று பாடலைத் தனது பத்து வயதில் முதன்முதலாகப் பாடி பாராட்டுப் பெற்றார். அதனைத் தொடர்ந்து, அங்கிருந்த சுதந்திரப் போராட்ட வீரர்களால் தூண்டப்பட்டு, பல தேசப்பற்றுப் பாடல்களை பாடினார். பின்னர் வில்லிசையை முறையாகப் பயின்று தன் குருநாதர்களையும் மிஞ்சும் அளவிற்கு பல தெய்வீகம் மற்றும் தேசப்பற்றுக் கதைகளை வில்லில் பாடி காங்கிரஸ் மாநாடு மற்றும் தெருமுனைப் பிரச்சாரம் செய்து சுதந்திரப் போராட்டத்தில் பங்காற்றினார்.  
1958 ஆம் ஆண்டு லீலாவதி அம்மையாரைத் திருமணம் செய்தார். அன்று முதல் தன் மனைவிக்கும் வில்லுப்பாட்டினை முறையாகக் கற்றுக்கொடுத்து அவர்களை முதன்மைப் பாடகராக்கி, முத்துசாமி வில்லிசையின் பக்க இசையான குடம் வாசிக்க தொடங்கினார். தம்பதிகள் இருவரும் கோவில்பட்டி அருகேயுள்ள புளியங்குளம் கிராமத்தில் வாழ்ந்து வந்தனர், தம் வாழ்க்கையை வில்லிசைக்காக அர்ப்பணித்தார்கள். அதன் பலனாக தமிழ்நாடு மட்டுமல்லாமல், கேரளா, ஆந்திர மாநிலங்களில் பல கோவில் கொடை விழாக்களிலும், மாநாடுகளிலும், தொலைக்காட்சி மற்றும் வானொலியிலும், நம் தலைநகரமான புதுதில்லி தமிழ் இசை மாநாட்டிலும் வில்லுப்பாட்டினைப் பாடி பாராட்டுப் பெற்றனர். இவர்களின் வில்லிசைக்காகவே கோவில் கொடைவிழாக்களை மாற்றியமைத்த கிராமங்களும் தமிழகத்தில் இருந்துள்ளன.
# முத்துசாமி தேவர்

## பாடிய கதைகள்

இதிகாசங்களான இராமாயணம், மகாபாரதம், புராணக்கதைகளான அம்மன் கதை, ஆரிய முத்துப்பட்டன் கதை, சுடலைமாடன் கதை, சாஸ்தா கதை(வல்லரக்கன் கதை), வள்ளிதிருமணம், கருப்பசாமி கதை மற்றும் சுதந்திரப் போராட்ட கதைகளான இந்திய வரலாறு, மகாத்மா காந்தி, ஜவஹர்லால் நேரு, அறிஞர் அண்ணாதுரை, பசும்பொன் முத்துராமலிங்க தேவர், காமராஜர் வரலாறு போன்ற அனைத்து கதைகளையும் வில்லிசை நடையில் தாமே எழுதி, மெட்டமைத்து பாடியுள்ளார்.  
2000 ஆம் ஆண்டில் தமிழக அரசின் சிறந்த இசைத்துறை விருதான **கலைமாமணி** விருதினை , அன்றைய முதல்வர் கலைஞர்.திரு.மு.கருணாநிதி அவர்களிடம் பெற்றார். தமிழகத்தில் வில்லுப்பாட்டு பக்கவாத்தியமான, குடம் வாத்தியத்தில் கலைமாமணி விருதுபெற்ற ஒரே கலைஞர் என்ற சிறப்பு பெற்றவர். மேலும் தூத்துக்குடி மாவட்டத்தில் இன்று, சிறந்து விளங்கும் பல வில்லிசை கலைஞர்களை உருவாக்கிய பெருமை இவர்களையே சாரும்.  
இன்றளவும் கலைமாமணி.பெ.முத்துசாமி தேவர் அவர்களின் கலையுலக வாரிசுகளான அவரது மனைவி **திருமதி.மு.லீலாவதி அம்மாள்**, மற்றும் அவரது பேத்தி திருமதி.**டாக்டர்.கலையரசி-காந்திராஜ்**(சித்த மருத்துவ நிபுணர்) அவர்கள் தங்கள் குடும்பத்துடன், நலிந்து வரும் நம் பாரம்பரிய கலையான வில்லிசையை தமிழகம் முழுவதிலும் பாடி, தங்களால் முடிந்தவரை தங்கள் குருநாதரான கலைமாமணி முத்துசாமி தேவர் அவர்களின் பெருமையினையும் வில்லிசையையும் வளர்த்து வருகின்றனர்.
# பதினொன்றாம் லியோ (திருத்தந்தை)

**திருத்தந்தை பதினொன்றாம் லியோ** (2 ஜூன் 1535 – 27 ஏப்ரல் 1605; இயற்பெயர்: **அலெஸ்ஸாந்ரோ ஒதாவியானோ தெ மெடிசி**) என்பவர் கத்தோலிக்க திருச்சபையின் திருத்தந்தையாக 1605ஆம் ஆண்டு 1 ஏப்ரல் முதல் 27 ஏப்ரல் வரை திருத்தந்தையாக இருந்தவர் ஆவார். இவர் பிலாரன்சு நகரில் பிராசெஸ்கோ சல்வியாதி மற்றும் ஒதாவியானோ தெ மெடிசி ஆகியோருக்கு பிறந்தவர். திருத்தந்தை பத்தாம் லியோவின் உடன் பிறந்தவரின் மகன் இவர்.  
22 ஜூலை 1567இல் இவர் குருவாக திருநிலைப்படுத்தப்பட்டார். 1569 முதல் 1584 வரை திருத்தந்தை ஐந்தாம் பயஸால் பிலாரன்சுக்கான திருப்பீடத்தூதுவராக நியமிக்கப்பட்டார்.  
பதின்மூன்றாம் கிரகோரி இவரை 1573இல் பிஸ்தோயாவின் ஆயராகவும், 1573இல் பிலாரன்சின் பேராயராகவும், 1583இல் கர்தினாலாகவும் உயர்த்தினார். இவர் புனித பிலிப்பு நேரியாரின் நண்பரும் சீடரும் ஆவார்.
# பதினொன்றாம் லியோ (திருத்தந்தை)

## திருத்தந்தையாக

திருத்தந்தை எட்டாம் கிளமெண்ட் இறந்த 11 நாட்களுக்கு பிறகு 1 ஏப்ரல் 1605இல் இவர் திருத்தந்தையாக தேர்வானார். தனது மாமா திருத்தந்தை பத்தாம் லியோவுக்கு மதிப்பளிக்கும் விதமாக அவரின் பெயரையே ஏற்றார். மிகக்குறுகிய காலம் ஆண்டதினால் இவரை *மின்னல் திருத்தந்தை* ("Lightning Pope") என அழைப்பர்.
# சுபுண்டு

**சுபுண்டு **(ஆங்கிலம்:Xubuntu) என்ற இயக்குதளம், சுதந்திர, திறநிலை மென்பொருள் இயக்குதளங்களில் ஒன்றாகும். இது உபுண்டு என்ற இயக்குதளத்தினை அடிப்படையாகக் கொண்டு உருவாக்கப்பட்டது. இது எக்செப்சியி (XFCE) என்ற திரைப்புலச் சூழலை அடிப்படையாகக் கொண்டதாகும். இந்த இயக்கு தளம், குறைவான திறன் கொண்ட கணினிகளையும், குறைவான மின்னாற்றலை எடுத்துக்கொண்டு, திறம்பட, வேகமாக இயக்கும் ஆற்றல் உடையது ஆகும்.
# சுபுண்டு

## திரைப்புலம்

இருப்பினும், இயல்பிருப்பு நிலையில் சுபுண்டு [Xubuntu] திரைப்புல அமைவாகவே (session) இருக்கும். முழு 'எக்செப்சியி' திரைப்புல அமைவு வேண்டுமெனில், இருக்கும் திரைச்சூழலை விட்டு வெளியேறி (logout), படத்தில் காட்டியபடி, தெரிவுப்பட்டியலில் தேர்ந்தெடுத்து, மீண்டும் உட்புகுந்தால், முழுமையான 'எக்செப்சியி' திரைப்புலச் சூழலுக்கு வந்து கணினியை பயன்படுத்தலாம். இரண்டிற்கும் உள்ள வேறுபாடு யாதெனில், இயல்பான சுபுண்டு கணித்திரைப்புலச் சூழலில் நிறுவப்பட்டிருக்கும் மென்பொருள்கள் அனைத்தும் பட்டியலில் இணைக்கப் பட்டிருக்காது. 'எக்செப்சியி' சூழலில், நமக்குப் பயனாகும் அனைத்து மென்பொருள்களும் பட்டியலாகப் பார்க்கலாம். மேலும், ஒப்பிட்டளவில் 'எக்செப்சியி' சூழல், குறைந்த அளவு மின்சாரத்தையே, தனது இயக்கத்திற்கு எடுத்துக் கொள்கிறது. அதனால், மடிக்கணினிகளுக்கு மிகவும் ஏற்றதாகும்.  
இதிலுள்ள நிறுவப்பட்டுள்ள செயலிகளின், இயக்க ஆழிகளை (GUI_buttons) உருவாக்குதல் எளிது. அங்ஙனம் உருவாக்கப்பட்ட ஆழிகளை, திரைப்புலத்தில் வேண்டிய இடத்தில், ஒரு இயக்கப் பட்டையில் (panel of launchers) அமைத்தலும் எளிதான செயலாகும். அவ்வாறு ஒரு பயனர், தான் அடிக்கடிப் பயன்படுத்தும் ஆழிகளை, தனக்கேற்ற இடத்தில், ஏற்ற அளவில், அமைத்துள்ள திரைப்புலத்தைப் படத்தில் காணலாம்.
# சுபுண்டு

## சுபுண்டு வெளியீடுகள்

முதற்பதிப்பு2006 ஆம் ஆண்டு வெளியானது. உபுண்டு வெளியீடுகளில் பின்பற்றப்படும் அதே பெயரிடல் முறைமை பின்பற்றப்படுகிறது. பிறகு ஆண்டுக்கு இருமுறை வெளியிடப்படுகிறது. ஒவ்வொரு வருடத்தின் 4வது,10வது மாதங்களில், இது வழமையாக வெளியாகிறது.  
| நிறம் | பொருள் |  |
| --- | --- | --- |
| சிவப்பு | ஆதரவு நிறுத்தப்பட்டு வெளியீடு |  |
| மஞ்சள் | ஆதரவுள்ள வெளியீடுகள் |  |
| பச்சை | தற்போதைய பதிப்பு |  |
| நீலம் | எதிர்கால வெளியீடு | } |  
| பதிப்பு | பதிப்பின் பெயர் | வெளியீட்டுத் தேதி | ஆதரவு காலம் | குறிப்புகள் |  |
| --- | --- | --- | --- | --- | --- |
| 5.10 | *Breezy Badger* | 13 அக்டோபர் 2005 | 13 ஏப்ரல் 2007 | *சுபுண்டு-மேசைக்கணினி* பொதி மட்டும் கிடைக்கப்பெற்றது. |  |
| (LTS) | *Dapper Drake* | 1 சூன் 2006 | சூன் 2009 | முதல் சுபுண்டு நிறுவன வெளியீடு
( நீண்ட கால ஆதரவு(LTS)) |  |
| 6.10 | *Edgy Eft* | 26 அக்டோபர் 2006 | 25 ஏப்ரல் 2008 |  |  |
| 7.04 | *Feisty Fawn* | 19 ஏப்ரல் 2007 | 19 அக்டோபர் 2008 |  |  |
| 7.10 | *Gutsy Gibbon* | 18 அக்டோபர் 2007 | 18 ஏப்ரல் 2009 |  |  |
| 8.04 | *Hardy Heron* | 24 ஏப்ரல் 2008 | ஏப்ரல் 2011 | நீண்ட கால ஆதரவு (LTS) |  |
| 8.10 | *Intrepid Ibex* | 30 அக்டோபர் 2008 | ஏப்ரல் 2010 |  |  |
| 9.04 | *Jaunty Jackalope* | 23 ஏப்ரல் 2009 | அக்டோபர் 2010 | PowerPC உரிய இயக்குதளமும் கிடைக்கிறது |  |
| 9.10 | *Karmic Koala* | 29 அக்டோபர் 2009 | ஏப்ரல் 2011 |  |  |
| 10.04 (LTS) | *Lucid Lynx* | 29 ஏப்ரல் 2010 | ஏப்ரல் 2013 | நீண்ட கால ஆதரவு(LTS) |  |
| 10.10 | *Maverick Meerkat* | 10 அக்டோபர் 2010 | ஏப்ரல் 2012 |  |  |
| 11.04 | *Natty Narwhal* | 28 ஏப்ரல் 2011 | அக்டோபர் 2012 |  |  |
| 11.10 | *Oneiric Ocelot* | 13 அக்டோபர் 2011 | ஏப்ரல் 2013 |  |  |
| 12.04 (LTS) | *Precise Pangolin* | 26 ஏப்ரல் 2012 | ஏப்ரல் 2015 | நீண்ட கால ஆதரவு(LTS) |  |
| 12.10 | *Quantal Quetzal* | 18 அக்டோபர் 2012 | ஏப்ரல் 2014 |  |  |
| 13.04 | *Raring Ringtail* | 25 ஏப்ரல் 2013 | திசம்பர் 2013 |  |  |
| 13.10 | *Saucy Salamander* | 17 அக்டோபர் 2013 | சூன் 2014 |  |  |
| 14.04 (LTS) | *Trusty Tahr* | 17 ஏப்ரல் 2014 | TBA | நீண்ட கால ஆதரவு(LTS) | } |
# சுபுண்டு

## இயல்பிருப்பான செயலிகள்

ஒரு சராசரி பயனாளருக்குப் பயன்படும் வகையில், பின்வரும் செயலிகள் இயல்பிருப்பாகக் கட்டமைக்கப் பட்டுள்ளன.
# சுபுண்டு

## இயல்பிருப்பான செயலிகள்

### ஜீபார்ட்டெடு வகிர்வுத் தொகுப்பான்

ஜீபார்ட்டெடு வகிர்வுத் தொகுப்பான்(Gparted partition editor) : இது நிகழ்நிலை இயக்குதளமாகச் செயற்படும் போது மட்டும் இயல்பிருப்பாக இருக்கிறது. கணினியின் இயக்குதளத்தை நிறுவிய பிறகு, இத்தொகுப்பானை, உபுண்டு மென்பொருள் நடுவத்தில் இருந்தே நிறுவ வேண்டியுள்ளது. இச்செயலியைக் கொண்டு, நிறுவப்பட்ட கணினியின், முதன்மை நினைவகமான நிலைவட்டைப் பாதுகாப்பான முறையில் வகிர்ந்து(தேவைக்கேற்ப பிரித்தல்) கொள்ளலாம். பிற வகிர்வு தொகுப்பான்களை(எ.கா. fdisk) விட இது மிகவும் எளியதும், பாதுகாப்பானதாகும்.
# சுபுண்டு

## சுபுண்டு வழி இயக்குதளங்கள்

சுபுண்டு இயக்குதளத்தை அடைப்படையாகக் கொண்டு, கனோனிக்கல் நிறுவனம் அல்லாத, வெளி உருவாக்குநர்கள், சற்று வேறுபட்ட இயக்குதளங்களை உருவாக்கியுள்ளனர். அவற்றுள் குறிப்பிடதக்கன வருமாறு;-
- எலிமென்ட்டு ஓஎஸ்(Element OS)
- எம்மாபன்டசு(Emmabuntüs)
- ஓஇசட்ஓஎஸ்(OzOS)
- ஓஎஸ்4(OS4 (முற்பெயர் *PC/OS*))
- யூசர்ஓஎஸ்அலட்ரா (UserOS Ultra)
- ஓயஜெர் (Voyager)
# பூச்சோங்

**பூச்சோங்**, (மலாய்: *Puchong*; ஆங்கிலம்: *Puchong*; சீனம்: 蒲种); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு முக்கியமான நகரம்.  
இந்த நகரத்தின் வடக்கில் சுபாங் ஜெயா; தெற்கில் சிப்பாங் மற்றும் புத்ராஜெயா; கிழக்கில் செர்டாங்; மேற்கில் புத்ரா அயிட்ஸ் ஆகிய இடங்கள் எல்லைகளாக உள்ளன.
# பூச்சோங்

## வரலாறு

பூச்சோங் பகுதியில் முதலில் கம்போங் பூலாஸ் '(Kampung Pulas)' எனும் கிராமத்தில் ஒராங் அஸ்லி[[ சமூகத்தினர் குடியேறி உள்ளார்கள்.  
1900-ஆம் ஆண்டுகளில், [[ஹெரான் (burung puchong) எனும் கொக்குகள் இந்தப் பகுதியில் ஏராளமாக இருந்தன. அவையே ஒராங் அஸ்லி மக்களுக்கு பிரதான உணவாகவும் அமைந்தது.
# பூச்சோங்

## வரலாறு

### ஒராங் அஸ்லி மக்கள்

இருப்பினும், ஒராங் அஸ்லி மக்களுக்குப் பின்னர், சுமத்திரா மற்றும் ஜாவா தீவுகளில் இருந்து இந்தோனேசியர்கள் குடியேறி இருக்கலாம் என்று நம்பப் படுகிறது.  
முதலில் இவர்கள் மீன் வியாபாரிகளாகவும், ரப்பர் தோட்டத் தொழிலாளிகளாகவும், சுரங்கத் தொழிலாளிகளாகவும் வேலை செய்தனர்.  
ஈயச் சுரங்கத் தொழில் வளர்ச்சியின் காரணமாக, சீனாவில் இருந்து சீனர்கள் குடியேறினார்கள். ரப்பர் தோட்டங்கள் திறக்கப் பட்டதால் இந்தியாவில் இருந்து இந்தியர்கள் குடியேறினார்கள்.
# பூச்சோங்

## வரலாறு

### கம்யூனிஸ்டு கிளர்ச்சி

1948-ஆம் ஆண்டு கம்யூனிஸ்டு கிளர்ச்சியின் போது, பூச்சோங்கில் இருந்த அனைத்துக் குடியிருப்பாளர்களும் கம்போங் பாரு பத்து 14 என்று அழைக்கப்படும் புதிய பகுதிக்கு மீள்குடியேற்றம் செய்யப் பட்டனர்.  
அதன் பின்னர், பூச்சோங்கில் பல தொழில் பூங்காக்கள், வணிக மையங்கள் மற்றும் குடியிருப்புப் பகுதிகள் உருவாகின. நகரமயமாக்கல் துரிதமாக நிகழ்ந்தது.
# பூச்சோங்

## ஆளுகை

பூச்சோங் நான்கு உள்ளூர் அதிகாரங்களின் அதிகார வரம்பிற்குள் உட்பட்டு உள்ளது:
# பூச்சோங்

## ஆளுகை

### கோலாலம்பூர் மாநகராட்சி

பூச்சோங் 5-ஆவது மைலில் இருந்து 7-ஆவது மைல் வரை: கோலாலம்பூர் மாநகராட்சியின் *(DBKL - Kuala Lumpur City Hall)* அதிகார வரம்பிற்கு உட்பட்டது. (செபுத்தே - *Seputeh* அதிகார வரம்பு).
# பூச்சோங்

## ஆளுகை

### சுபாங் ஜெயா மாநகராட்சி

கின்ராரா (Kinrara), 8-ஆவது மைலில் இருந்து 16-ஆவது மைல் வரை: தாமான் பூச்சோங் உத்தாமா *(Taman Puchong Utama)*; தாமான் சௌஜானா பூச்சோங் *(Taman Saujana Puchong)*; பூச்சோங் பிரிமா *(Puchong Prima)*; புக்கிட் பூச்சோங் 1 *(Bukit Puchong 1)*; பண்டார் புத்திரி *(Bandar Puteri)* மற்றும் பூச்சோங் பெர்மாய் *(Puchong Permai)* ஆகியவை பெட்டாலிங் மாவட்டத்தில் சுபாங் ஜெயா மாநகராட்சியின் *(Subang Jaya City Council)* கீழ் உள்ளன.
# பூச்சோங்

## ஆளுகை

### சிப்பாங் நகராட்சி

புக்கிட் பூச்சோங் 2 *(Bukit Puchong 2)*; 16 சியரா *(16 Sierra)*; புலாவ் மெராந்தி *(Pulau Meranti)*; பண்டார் நுசாபுத்ரா *(Bandar Nusaputra)*; தாமான் புத்ரா பெர்டானா *(Taman Putra Perdana)*; தாமான் புத்ரா பிரிமா *(Taman Putra Prima)*; தாமான் மெராந்தி ஜெயா *(Taman Meranti Jaya)*; மற்றும் தாமான் மாஸ் *(Taman Mas)*; சிப்பாங் மாவட்டத்தின் சிப்பாங் நகராண்மைக் கழ்கத்தின் *(Sepang Municipal Council)* கீழ் உள்ளன.
# பூச்சோங்

## ஆளுகை

### கோலா லங்காட் நகராட்சி

பண்டார் சௌஜானா புத்ராவிற்கு *(Bandar Saujana Putra)* அருகில் உள்ள எஞ்சிய பகுதிகளான தாமான் டகாங் மாஸ் *(Taman Dagang Mas*); கோய் பிரிமா *(Koi Prima)*; மற்றும் புத்ரா தொழில் பூங்கா *(Putra Industrial Park)*, கோலா லங்காட் மாவட்டத்தின் கோலா லங்காட் நகராண்மைக் கழ்கத்தின் *(Kuala Langat District)* கீழ் உள்ளன.  
பூச்சோங் நகர மையம் *(Pusat Bandar Puchong)* பெரும்பாலும் பெட்டாலிங் மாவட்டத்தின் சுபாங் ஜெயா உள்ளூர் ஆட்சியின் அதிகார எல்லைக்குள் அமைந்து உள்ளது.
# பூச்சோங்

## மக்கள் தொகையியல்

2010-ஆம் ஆண்டு நிலவரப்படி, பூச்சோங் பகுதியின் மக்கள் தொகை 356,125.  
மலேசிய புள்ளியியல் துறையின் 2010-ஆம் ஆண்டு மக்கள் தொகை கணக்கெடுப்பின் புள்ளி விவரங்கள்.  
| பூச்சோங் மக்கள் தொகை இனவாரியாக (2010) |  |  |  |
| --- | --- | --- | --- |
| பூமிபுத்ரா | 141,051 | 39.61% |  |
| மலேசியச் சீனர்கள் | 133,043 | 37.36% |  |
| மலேசிய இந்தியர்கள் | 50,843 | 14.27% |  |
| இதர இனத்தவர் | 1,935 | 0.55% |  |
| மலேசியர் அல்லாதவர் | 29,253 | 8.21% | } |
# செர்டாங் கெடா

**செர்டாங் கெடா**, (Serdang Kedah) மலேசியாவின் கடாரம் மாநிலத்தில்,உள்ள ஒரு முக்கிய நகரம் ஆகும். இது பண்டார் பாரு மாவட்ட நிர்வாக நகரம் ஆகும். இந்த நகரத்திற்கு அருகாமையில் கூலிம் நகரமும், பினாங்கு மாநிலத்தின் நிபோங் திபால் நகரமும், பேராக் மாநிலத்தின் பாரிட் புந்தார் மற்றும் சிலாமா நகரமும் உள்ளன.
# செர்டாங் கெடா

## தமிழர்கள்

செர்டாங்கில் வாழும் மக்களில் எண்ணிக்கையில் அதிகமாக இருப்பவர்கள் மலாய்க்காரர்கள் ஆகும். அடுத்த நிலையில் 15 விழுக்காடு சீனர்களும் 10 விழுக்காடு தமிழர்களும் இருக்கின்றார்கள். இங்கு இனப் பாகுபாடு இல்லாமல் மூன்று இன மக்களும் ஒற்றுமையாக வாழ்கின்றார்கள்.
# செர்டாங் கெடா

## தமிழ்ப்பள்ளி

இங்கு மூன்று தமிழ்ப்பள்ளிகள் உள்ளன. அவை :  
- கணேசர் தமிழ்ப்பள்ளி - செர்டாங் நகர் அருகில்
- புந்தார் தமிழ்ப்பள்ளி - தோட்டபுறம்
- சோம் தமிழ்ப்பள்ளி - தோட்டபுறம்
# வெண்மேகம் (திரைப்படம்)

**வெண்மேகம்** பெப்ரவரி 2014ல் வெளிவந்த தமிழ்த் திரைப்படமாகும். இதை ராம்-லட்சுமண் இயக்கினார். இதில் விதார்த், இசாரா, ரோகிணி, போன்ற பலர் நடித்துள்ளனர்.
# வெண்மேகம் (திரைப்படம்)

## கதைச்சுருக்கம்

சென்னையில் பள்ளி ஒன்றில் தலைமையாசிரியாராக இருக்கும் ரோகிணி, தனது கணவரைப் பிரிந்து தனது மகளான ஜெயசிறீ சிவதாசுடன் தனிமையில் வசித்து வருகிறார். இவருக்கு ஒரே ஆதரவு ஜெயசிறீ மட்டும்தான். தனது கணவர் மாதிரியான ஆண்களிடம் ஏமாந்து போய்விடக்கூடாது என்பதற்காக அவளை மிகவும் கண்டிப்புடன் வளர்த்து வருகிறார்.  
தன்னுடைய விருப்பத்துடன் வாழத் தடையாக இருக்கும் அம்மா மீது ஜெயசிறீ வெறுப்புடனே இருக்கிறாள். இந்நிலையில், இவரது வீட்டுக்கு அருகிலேயே இருக்கும் விதார்த் மற்றும் ஜெகன் ஆகியோர் ஜெயசிறீக்கு ஆறுதலாக இருக்கின்றனர். இதனால், அவர்களிடம் நெருங்கிப் பழகி வருகிறார் ஜெயசிறீ.  
ஒருநாள் விதார்த் கடைக்கு ஸ்டிக்கர் ஒட்ட வரும் இசாராவை பார்த்ததும் காதல் வயப்பட்டு விடுகிறார் விதார்த். நாளடைவில் இருவரும் காதலிக்க ஆரம்பித்து விடுகின்றனர். இவர்களுடைய காதல் சுமுகமாக போய்க் கொண்டிருக்கும் வேளையில், விதார்த்துடன் ஜெயசிறீ நெருங்கி பழகுவது நாயகிக்கு பிடிக்கவில்லை. இதை ஒருநாள் ஜெயசிறீயை அழைத்து கண்டித்தும் விடுகிறாள். பதிலுக்கு ஜெயசிறீ தான் பத்து வருடமாக விதார்த்துடன் நெருங்கிப் பழகி வருவதாகவும், அவர்மீது அளவு கடந்த ஆசை வைத்திருப்பதாகவும் கூறுகிறாள். இதனால் கோபமடைந்த இசாரா இந்த விடயத்தை ஜெயசிறீயின் அம்மாவிடம் சென்று முறையிடுகிறாள்.  
கோபமடைந்த ரோகிணி, ஜெயசிறீயை அழைத்து கண்டிக்கிறாள். கோபத்தில் வீட்டில் இருந்து வெளியேறுகிறாள் ஜெயசிறீ. வெளியே செல்லும் நாயகி, விதார்த்துக்கு போன் செய்கிறாள். ஆனால், அந்த போனை விதார்த்தின் நண்பன் ஜெகன் எடுக்கிறார். வேலை தொடர்பாக இருவரும் விசாகப்பட்டினம் சென்றிருப்பதாகவும், இங்கேயே செட்டிலாகிவிடப் போகிறோம் என்று கிண்டலுக்கு ஒரு வார்த்தையையும் விட்டுவிட்டு போனை துண்டித்து விடுகிறான்.  
இதை உண்மை என நம்பி, ஜெயசிறீ விசாகப்பட்டினத்துக்கு பயணமாகிறாள். அங்கு விதார்த்தை தேடி அலைகிறாள். எங்கு தேடியும் கண்டுபிடிக்கமுடியாமல் தனிமையில் தவிக்கிறார். அப்போது, அங்கே உள்ளூர் பெண் தாதாவான கல்யாணியின் கண்ணில் படுகிறார். அவர் விசாகப்பட்டினத்தில் குழந்தை இல்லாத பணக்காரர்களுக்கு ஏழை பெண்களைப் வாடகை தாயாக அனுப்பும் வேலையை நிழல் உலகில் செய்து வருகிறார்.  
அவரிடம் தஞ்சம் புகும் ஜெயசிறீயையும் இந்த வேலையில் ஈடுபடுத்தி விடுகிறார். இதற்கிடையில், விசாகப்பட்டினத்தில் வேலை தேடிச் சென்ற விதார்த் மீது ஜெயசிறீயின் அம்மா ரோகிணி தனது பெண்ணை கடத்தி சென்றுவிட்டதாக காவல் நிலையத்தில் புகார் செய்கிறார். சென்னை திரும்பும் விதார்த்தைக் காவற்துறை விசாரிக்கிறது. விசாரணையில் விதார்த் குற்றமற்றவர் என்பது தெரிய வருகிறது.  
ஜெகன் விதார்த்திடம் ஜெயசிறீ தன்னிடம் பேசியதாகவும், விசாகப்பட்டினத்தில் செட்டிலாகிவிடுவோம் என்று பொய்யைச் சொல்லிவிட்டு போனைத் துண்டித்துவிட்டதாகவும் கூறுகிறான். அப்படியென்றால் தன்னைத் தேடி விசாகப்பட்டினம்தான் அவள் சென்றிருக்கவேண்டும் என்று எண்ணி, தேடும் முயற்சியில் விதார்த்தும், ஜெகனும் விசாகபட்டினம் பயணமாகிறார்கள். இறுதியில், ஜெயசிறீயை கண்டுபிடித்து சென்னைக்கு திரும்ப அழைத்து வந்தார்களா, விதார்த், இசாரா காதல் என்னவாயிற்று என்பதே மீதிக்கதை.
# வங்கி நிலை வைப்புக் கணக்கு

**வங்கி நிலை வைப்புக் கணக்கு** வங்கி வைப்பு நிதிக் கணக்குகள் (Term Deposits) பொதுவாக இரண்டு வகைப்படும். நிலை வைப்புக் கணக்குகள் (Fixed Deposits) மற்றும் கூட்டு முதலீட்டுக் (Cumulative / Reinvestment Plan) கணக்குகள். இத்தகைய கணக்குகளில் வங்கி தரும் வட்டி விகிதம் சேமிப்புக் கணக்குகளை விட அதிகமாக இருக்கும். ஒவ்வொரு வங்கியின் நிதி நிர்வாகத்தைப் பொறுத்து வங்கிக்கு வங்கி வட்டி விகிதம் சற்றே வேறுபடலாம்.  
நிலை வைப்புக் கணக்குகளில் மாதா மாதம் அல்லது மூன்று மாதத்திற்கு ஒரு முறை வட்டி சேமிப்புதாரருக்கு வழங்கப்படும். முதிர்வு தேதியன்று முதலீடு செய்த பணம் திருப்பித் தரப்படும்.  
கூட்டு முதலீட்டுத் திட்டத்தில் முதலீடு செய்யப்படும் பணத்திற்கு மூன்று அல்லது ஆறு மாதத்திற்கு ஒரு முறை வட்டி அசல் தொகையுடன் சேர்க்கப்படும். அடுத்தடுத்த காலங்களில் அசலோடு சேர்ந்த வட்டிக்கும் வட்டி கணக்கிடப்பட்டு வைப்புநிதிக் கணக்கில் வரவு வைக்கப்படும். ஆகவே முதிர்வு தொகை சற்றே அதிகமாக இருக்கும்.  
வங்கிகள் நிலை வைப்பு நிதிக் கணக்குகளை முன்னரே முடித்துக் கொள்ளவோ அல்லது அதிலிருந்து கடன் பெறவோ வழி வகை செய்துள்ளன.
# காதலன் யாரடி (திரைப்படம்)

**காதலன் யாரடி** 2014 பெப்ரவரியில் வெளிவந்த திரைப்படமாகும். இதை ராசேசு கிரவுன் இயக்கியுள்ளார். இப்படத்தில் சிவசித், சில்பா போன்ற பலர் நடித்துள்ளனர்.
# காதலன் யாரடி (திரைப்படம்)

## கதைச்சுருக்கம்

மாயாவின் அம்மா ஒரு மாவட்டத்தின் ஆட்சியர். மாயா அதே மாவட்டத்தில் ஒரு கல்லூரியில் படித்து வருகிறார். இவருடன் சேது என்பவரும் படித்து வருகிறார். சேதுவும், சக்தியும் நண்பர்கள். சக்தி ஊர்திகளை பழுது பார்க்கும் கடை நடத்தி வருகிறார். மாயாவின் அம்மா ஒருநாள் மகிழுந்து குண்டுவெடிப்பில் கொல்லப்படுகிறார். இவருடைய சாவுக்கு தீவிரவாதிகள்தான் காரணம் என்று காவல்துறையும், பொதுமக்களும் நினைத்துக் கொண்டிருக்கின்றனர். தன்னுடைய தாயின் கொலைக்கு காரணமானவர்களை கண்டுபிடிக்க காவல்துறையிடம் சென்று மாயா புகார் கொடுக்கிறாள்.
புகாரின்மீது காவல்துறை நடவடிக்கை எடுக்க ஆரம்பிக்கிறது. தனிமையில் விடப்பட்ட மாயா, கொலை செய்தவரை கண்டுபிடிக்கும் முயற்சிக்கு கைகொடுக்குமாறு சேது மற்றும் சக்தியின் உதவியை நாடுகிறாள். அவர்களும் இவளுக்கு உதவி செய்வதாக கூறுகின்றனர். அதனால், அவர்களுடனே தங்கி விடுகிறாள்.  
இதற்கிடையில் ஆட்சியர் மரணத்தை மீண்டும் தோண்டி எடுக்க காரணமாக இருந்த மாயாவை தீர்த்துக்கட்ட நாகா முடிவெடுக்கிறார். கொலையாளிகளால் தனக்கு ஆபத்து ஏற்படும் என்று எண்ணும் மாயா, சக்தியுடன் கேரளாவுக்கு பயணப்படுகிறாள். போகும் வழியிலேயே சக்திக்கு மாயா மீது காதல் வந்துவிடுகிறது. ஆனால், மாயாவோ வேறு ஒருவரை கனவில் நினைத்துக் கொண்டு இருக்கிறார்.  
இறுதியில் மாயா தனது தாயின் மரணத்துக்கு காரணமானவர்களை கண்டுபிடித்து பழிவாங்கினாரா? சக்தியும் மாயாவும் காதலில் ஒன்று சேர்ந்தார்களா? என்பதே மீதிக்கதை.
# ரெட்டை கதிர் (திரைப்படம்)

**ரெட்டை கதிர்** 2014 பெப்ரவரியில் வெளிவந்த தமிழ்த் திரைப்படமாகும். இப்படத்தை ராம்கிசோர் & செல்வம் இயக்கியுள்ளனர். இப்படத்தில் சுப்பு, துரை, சுமித்தா போன்ற பலர் நடித்துள்ளனர்.
# ரெட்டை கதிர் (திரைப்படம்)

## கதைச்சுருக்கம்

சக்தி மற்றும் சக்திவேல் இருவரும் சிறுவயதில் அனாதையாக்கப்படுகிறார்கள். சக்தி வளர்ந்தவுடன் ஒரு தாதாவின் வளர்ப்புத் தம்பியாக, கல்லூரியில் படித்துக் கொண்டு அடிதடியில் ஈடுபட்டு வருகிறார். சக்திவேல் ஆதரவற்றவராக பள்ளிப் படிப்பை முடித்துவிட்டு கல்லூரி படிப்பை நன்றாக படித்து முன்னேற வேண்டும் என்ற கனவில் ஒரு கல்லூரியில் சேர்கிறார். அங்கு விடுதியில் தங்கும் இவரை, சக மாணவர்கள் இவருடைய தோற்றத்தைப் பார்த்து கேலி-கிண்டல் செய்கிறார்கள்.  
ஒருநாள் ஒரு ரவுடி கும்பல் சக்திவேலிடம் வம்பிழுத்து அவரை அடித்து விடுகிறார்கள். அவர் வழியில் செல்லும்போது மயங்கி விழுகிறார். அந்த வழியாக வரும் அதே கல்லூரியில் படிக்கும் அபிராமி அவரை மருத்துவமனைக்கு கொண்டு சென்று காப்பாற்றுகிறார். இதனால் அபிராமி மீது காதல் வயப்படுகிறார். இதற்கிடையில் வேறொரு கல்லூரியில் படிக்கும் சக்தி, தன் அண்ணனின் கட்டளையால் ஒரு கல்லூரியை அழிக்க, அந்த கல்லூரிக்கு மாற்றலாகி போகிறார்.  
சக்தி சேர்ந்த கல்லூரியில் தான் சக்திவேல் மற்றும் அபிராமி படிக்கிறார்கள். ஒருநாள் வேதியியல் ஆய்வுக் கூடத்தில் விபத்து ஏற்படுத்த திட்டம் தீட்டுகிறார் சக்தி. அந்த விபத்தில் ஒரு ஆசிரியருக்கு அடிப்பட்டு விடுகிறது. இதற்கு நிருவாகம்தான் காரணம் என்று சக்தி, மாணவர்களை த்திரட்டி போராட்டம் பண்ணுகிறார். இந்த முயற்சி தோல்வி அடைகிறது. இதனை பார்க்கும் அபிராமி சக்தி மீது காதல் வயப்படுகிறார்.  
இறுதியில் சக்தி அந்த கல்லூரியில் கலவரத்தை ஏற்படுத்தினாரா, சக்திவேல் அபிராமியின் காதலைப் பெற்றாரா இல்லை, அபிராமி சக்தியை காதலிக்க வைத்தாரா என்பதே மீதிக்கதை.
# மாதவனும் மலர்விழியும் (திரைப்படம்)

**மாதவனும் மலர்விழியும்** 2014 பெப்ரவரியில் வெளிவந்த தமிழ்த் திரைப்படம் ஆகும். இப்படத்தை மாசில் இயக்கியுள்ளார். அசுவின், சிஜா ரோசு, நீரசா, பொன்னம்பலம் போன்ற பலர் நடித்துள்ளனர்.
# மாதவனும் மலர்விழியும் (திரைப்படம்)

## கதைச்சுருக்கம்

தாய், தந்தை இல்லாத மாதவன் கொடைக்கானலில் பாட்டியிடம் வாழ்ந்து வருகிறார். இவர் மீது பாட்டி மிகுந்த பாசம் கொண்டிருக்கிறார். ஆனால் இவர் எந்தவித பொறுப்பும் இல்லாமல் ஊரைச் சுற்றி வருகிறார். ஒருநாள் சாலையில் சென்று கொண்டிருக்கும்போது காஞ்சனாவை சந்திக்கிறார் மாதவன். முதல் சந்திப்பிலேயே இருவரும் மோதிக் கொள்கிறார்கள். திமிராகப் பேசும் காஞ்சனாவை எப்படியாவது காதலிக்க வைக்க வேண்டும் என்று முடிவு செய்கிறார். இதனால் காஞ்சனாவை அடிக்கடி சந்திக்க வழியைத் தேடுகிறார் மாதவன்.  
அப்போது இளம் விதவையான மலர்விழி நடத்தும் நடனப்பள்ளியில் காஞ்சனா நடனம் பயின்று வருவது மாதவனுக்கு தெரிகிறது. உடனே அவரும் அந்த நடனப் பள்ளியில் சேருகிறார். அங்கேயும் இருவரும் அடிக்கடி சண்டைப் போட்டுக் கொண்டு வருகிறார்கள். நடனப்பள்ளி நடத்தும் மலர்விழி அடிக்கடி மயக்கம் போட்டு விழுபவர். ஒருநாள் மாதவனை அழைத்துக்கொண்டு மருத்துவமனைக்குச் செல்கிறார். அங்கு மருத்துவர், நீங்கள் இளம் விதவை, உங்களுக்குக் கண்டிப்பாக ஒரு ஆண் துணை தேவை. அடுத்த தடவை நீங்கள் மயக்கம் போட்டு விழுந்தால் ஆண் துணையில்லாமல் உங்களைக் காப்பாற்ற முடியாது என்று ஆலோசனை கூறுகிறார். இதனை வெளியில் இருந்து கேட்டு விடுகிறார் மாதவன்.  
இந்நிலையில் ஒருநாள் மாதவன், மலர்விழி வீட்டுக்குச் செல்கிறார். அங்கு மயங்கிய நிலையில் மலர்விழி கிடக்கிறார். எனவே, மருத்துவர் சொன்ன ஆலோசனைப்படி மலர்விழியுடன் இணைந்து விடுகிறார் மாதவன். இதனால் மலர்விழி காப்பாற்றப்படுகிறாள். இதன்பிறகு மலர்விழி ஞாபகமாகவே மாதவன் இருக்கிறார்.  
இதற்கிடையில் மாதவனுடன் சண்டைப்போட்டு கொண்டிருந்த காஞ்சனா மனம் மாறி மாதவனைக் காதலிக்க ஆரம்பிக்கிறாள். இறுதியில் மாதவன், மலர்விழியை மணந்தாரா அல்லது காஞ்சனாவை மணந்தாரா என்பதே மீதிக்கதை.
# கோவலனின் காதலி (திரைப்படம்)

**கோவலனின் காதலி** 2014 பெப்ரவரியில் வெளிவந்த தமிழ்த் திரைப்படம் ஆகும். இப்படத்தை கே. அர்சூன் ராஜா இயக்கியுள்ளார். திலீப் குமார், கிரண்மை, கஞ்சா கருப்பு போன்ற பலர் நடித்துள்ளனர்.
# கோவலனின் காதலி (திரைப்படம்)

## கதைச்சுருக்கம்

திலீப் குமாரும், கிரண்மையும் பாண்டிச்சேரியில் ஒரே கல்லூரியில் படித்து வருகிறார்கள். திலீப் குமாருக்க கிரண்மை மீது ஒருதலைக் காதல். ஆனால் கிரண்மை ஏழ்மையான குடும்பத்தில் பிறந்ததால் காதல் என்பதை நினைக்காமல் இருந்து வருகிறார். வறுமையால் கல்லூரிக் கட்டணத்தைச் செலுத்தப் பணம் இல்லாமல் தவிக்கிறார் கிரண்மை. அப்போது அவரின் தோழி, பெரிய செல்வந்தர்களின் ஆசைக்கு இணங்கினால் நிறையப் பணம் கிடைக்கும், அதன்மூலம் கல்லூரிப் படிப்பையும் தொடரலாம், மகிழ்ச்சியாகவும் வாழலாம் என யோசனை கூறுகிறாள்.  
முதலில் மறுக்கும் கிரண்மை, பிறகு இதற்குச் சம்மதிக்கிறாள். ஒரு தரகரைக் கிரண்மைக்கு அறிமுகப்படுத்தி வைக்கிறார் அவருடைய தோழி. அந்த தரகர் ஒருநாள் கிரண்மையைத் தொழிலதிபரான கசம்கானிடம் அனுப்பி வைக்கிறார். அங்கு சென்று தனது பிரச்சினையைக் கூறும் கிரண்மையை ஆறுதல்படுத்துகிறார் கசம்கான். அவரின் அரவணைப்பு, பண மோகம் கிரண்மையை கிறங்கவைக்க அவருடைய ஆசைக்கு இணங்குகிறாள். கசம்கானும் இவளென்றால் உயிராய் இருக்கிறார். இருவரும் பாண்டிச்சேரி முழுவதும் ஒன்றாக ஊர் சுற்றுகிறார்கள்.  
ஒருநாள் கிரண்மையை காதலிக்கும்படி திலீப்குமார் தொந்தரவு செய்ய, இதை கிரண்மை கசம்கானிடம் கூறுகிறாள். கசம்கான் அந்த ஊரின் குப்பத்து தலைவரான ‘காதல்’ தண்டபாணி உதவியுடன் திலீப்குமாரைக் கொலை செய்கிறார். இந்நிலையில், இவர்களுடைய நெருக்கத்தின் பலனாக கிரண்மை கர்ப்பமாகிறார். மருத்துவரிடம் சென்று கர்ப்பத்தைக் கலைக்க முயற்சிக்கிறார் கிரண்மை. ஆனால், 5 மாதங்கள் ஆகிவிட்டதால் கர்ப்பத்தைக் கலைக்க முடியாது என மருத்துவர் கூறிவிடுகிறார்.  
இந்நிலையில், கசம்கான்-கிரண்மைக்குண்டான தொடர்பு கசம்கானின் வீட்டுக்கு தெரிய வருகிறது. இதை எதிர்க்கும் கசம்கானின் மனைவியும், மகளும் தற்கொலை செய்துகொள்ளப் போவதாக அவரை மிரட்டுகிறார்கள். இறுதியில் கிரண்மையை கைவிட்டு விடுவதாக அவர்களிடம் உறுதிகூறுகிறார் கசம்கான்.  
யாருடைய அரவணைப்பும் இன்றி தனிமையில் விடப்பட்ட கிரண்மையின் வாழ்க்கை அதன்பிறகு என்னவாயிற்று என்பதே மீதிக்கதை.
# ஆவுளியா

**ஆவுளியா** அல்லது **கடல் பசு** (Dugong) எனும் கடல் உயிரினம் பாலூட்டி வகையைச் சேர்ந்தது ஆகும். இதனைப்போல் உள்ள உயிரினங்கள் மேன்டீஸ் (manatees) என்று அழைக்கப்படும் கடல் பசு மற்றும் சைரினியா (Sirenia) எனும் கடல் பசுவும் ஆகும். இவ்வகை விலங்கினங்கள் இந்தியாவின் தமிழ்நாட்டுக் கடற்கரை ஓரமாக மன்னார் வளைகுடா பகுதியில் வாழ்ந்து வருகிறது. மேலும் குறைந்த எண்ணிக்கையில் அந்தமான் நிக்கோபார் தீவுகளிலும் இவை காணப்படுகின்றன. அந்தமான் நிக்கோபார் தீவுகளின் மாநில விலங்கு இதுவே. இது ஆழம் குறைந்த பகுதியில் வாழுகிறது. இதனை மீனவர்கள் பிடித்து எண்ணெய்க்காகவும், உணவுக்காகவும் அழித்து வருகிறார்கள். இவ்வகையான விலங்குகள் கடல் பூங்காவில் பாதுகாக்கப்படுகிறது.
இது 400 கிகி எடையும், 3 மீட்டர்கள் நீளமும் கொண்ட உடலை உடையது. பார்ப்பதற்கு கடல் பசு போன்ற தோற்றத்தில் காணப்படும். இதன் ஆயுட்காலம் 70 ஆண்டுகள் ஆகும்.
இதனை கடல் கன்னி, கடல் பசு, கடல் பன்றி, கடல் ஒட்டகம் எனப் பல பெயர்களில் அழைக்கிறார்கள். இது அந்தமான் நிக்கோபாரின் மாநில விலங்காகும்.
# ஆவுளியா

## பரிணாமம்

கடல்பசு என்பது நஞ்சுக்கொடி பாலூட்டிகளின் சைரென்யா வரிசையினைச் சார்ந்த விலங்காகும். இதில் தற்கால "கடல் பசுக்கள்" (மேனாட்டிகள் மற்றும் ஆவுளியா) மற்றும் அவற்றின் அழிந்துபோன உறவினர்களும் உள்ளன. சைரேனியா மட்டுமே தற்போதுள்ள தாவரவகை கடல் பாலூட்டிகள் மற்றும் தாவரவகை பாலூட்டிகளின் ஒரே குழு முற்றிலும் நீர்வாழ் உயிரியாக மாறியுள்ளது. சைரனிய விலங்குகள் 50 மில்லியன் ஆண்டுகள் பழமையான புதைபடிவ பதிவைக் கொண்டிருப்பதாகக் கருதப்படுகிறது (ஆரம்ப இயோசீன்-அண்மைய). ஒலிகோசீன் மற்றும் மியோசீன் காலத்தில் அவை மிதமான பன்முகத்தன்மையை அடைந்தன, ஆனால் பின்னர் காலநிலை குளிர்ச்சி, கடல்சார் மாற்றங்கள் மற்றும் மனித குறுக்கீடு ஆகியவற்றின் விளைவாக மறுத்துவிட்டன.
# 1956 அரியலூர் தொடருந்து விபத்து

**அரியலூர் இரயில் விபத்து** என்பது இந்தியாவில் உள்ள தமிழகத்தில் 1956ல் நடந்த முதல் தொடருந்து பெரும் விபத்தாகும்.
# 1956 அரியலூர் தொடருந்து விபத்து

## விபத்துக்கு உண்டான காரணம்

- இது 1956 ஆம் ஆண்டு நவம்பர் மாதம் 23 ஆம் தேதி சென்னை–தூத்துக்குடி வரையிலான தொடருந்து 13 பெட்டிகளுடன் தனது பயணத்தை சென்னை எழும்பூர் ரயில் நிலையத்தில் இருந்து துவங்கியது.
- இந்த இரயிலானது விருத்தாசலம் சந்திப்பில் வந்த போது சேலம் செல்லும் பெட்டி (கேரேஜ்) ஒன்றை விலக்கப்பட்டு 12 பெட்டிகளுடன் மீள் பயணத்தைத் தொடர்ந்தது.
- அப்போது இரயிலானது விருத்தாசலம்–அரியலூர் வரும் வரை கடும் மழை பெய்து கொண்டிருந்தது மேலும் R. S. மாத்தூர் என்ற ஊரில் ரயில் வரும் போது தண்டாள பாதையே நீரில் மூழ்கிய நிலையில் ரயில்வே பணியாளர்கள் உதவியுடன் ரயில் அரைமணி நேரம் தாமதமாக அரியலூர் இரயில் நிலையம் வந்தடைந்தது.
- அதன் பிறகு அரியலூர்–கல்லகம் தொடருந்து நிலையங்களுக்கிடையே உள்ள சில்லக்குடி ரயில் நிலையம் அருகிலான மருதையாற்றில் மழையின் காரணமாக தொடருந்து பாலம் உடைந்து ரயிலின் நீராவி எஞ்சின் மற்றும் 10 ரயில் பெட்டிகள் நீரில் மூழ்கி விபத்துக்குள்ளானது.
- மேலும் மருதையாற்றில் மழை வெள்ளம் காரணமாக இரு கரைகளும் தெறியாதபடி தண்ணீர் சென்று கொண்டிருந்தது.
- அப்போது அதிகாலை 5.30 மணி என்பதால் தண்ணீரின் அளவு பற்றி நீராவி எஞ்சின் ஓட்டுநருக்கு இரயில்வே பாதுகாப்பு பணியாளர்கள் அறிவிப்பு இல்லாததால் இந்த கோர விபத்து நடந்தது என்றும் கூறப்படுகிறது.
# 1956 அரியலூர் தொடருந்து விபத்து

## உயிரிழப்பு

இந்த விபத்தின் காரணமாக தொடருந்து எஞ்சினுடன் இணைக்கப்பட்டிருந்த பல பெட்டிகள் தண்ணீரில் அடித்துச்செல்லப்பட்டதால் 142 பயணிகள் மரணமடைந்தனர். 110 பயணிகள் காயமடைந்தனர் மற்றும் 200 பயணிகள் வெள்ளத்தில் அடித்துச் செல்லப்பட்டனர்.
# 1956 அரியலூர் தொடருந்து விபத்து

## பதவி விலகல்

இந்த விபத்தின் காரணமாக அப்போதைய இரயில்வே அமைச்சராக இருந்த லால் பகதூர் சாஸ்திரி தனது பதவியை விட்டு விலகினார்.
# என்றி மார்ட்டின்

**என்றி மார்ட்டின்** (*Henry Martin*, 1811 - மார்ச் 31, 1861) 19 ஆம் நூற்றாண்டில் யாழ்ப்பாணத்தில் வாழ்ந்தவரும் ஒரு பள்ளியாசிரியர், பத்திரிகையாளர், அரசாங்கத்தின் களஞ்சியப் பொறுப்பாளர் எனப் பல்வேறு பதவிகளை வகித்தவரும், சிறந்த, தமிழ், ஆங்கில மொழி அறிஞரும் ஆவார். அக்காலத்தில் மேல் நாடுகளில் கண்டுபிடிக்கப்பட்டு யாழ்ப்பாணத்துக்கு வந்த பல புதிய கருவிகளை இயக்குவதிலும் அவற்றைப் பழுது பார்ப்பதிலும் கூடத் திறமை பெற்று விளங்கியவர்.
# என்றி மார்ட்டின்

## வரலாறு

என்றி மார்ட்டின், 1811 ஆம் ஆண்டில் யாழ்ப்பாண நகரில் உள்ள சுண்டிக்குளியில் பிறந்தார். இவர் தனது தொடக்கக் கல்வியைத் தெல்லிப்பழையில் அமைந்திருந்த அமெரிக்க மிசன் தருமப் பாடசாலையில் பெற்ற பின்னர், தொடர்ந்து பட்டிகோட்டா செமினறியிலும் கல்வி கற்றார். பின்னர் அதே நிறுவனத்திலேயே ஆசிரியராகவும் பணியில் அமர்ந்தார். 1941 ஆம் ஆண்டில் தொடங்கப்பட்ட இலங்கையின் முதல் தமிழ்ப் பத்திரிகையும், யாழ்ப்பாணத்தின் முதல் செய்திப் பத்திரிகையுமான உதயதாரகையின் முதல் ஆசிரியராகப் பணி புரிந்தார். இருமொழிப் பத்திரிகையான இதில் இவர் ஆங்கிலப் பிரிவின் ஆசிரியர் ஆவார். 1843ல், வட்டுக்கோட்டைச் செமினரியில் இருந்து விலகி, அரசாங்கக் களஞ்சியப் பொறுப்பாளர் என்னும் பதவியில் அமர்ந்தார். அத்துடன், உயர் நீதிமன்ற வழக்குகள் நடைபெறும் காலங்களில் மொழிபெயர்ப்பாளராகவும் பணியாற்றினார். அச்சியந்திரம் ஒன்றை வாங்கும் முயற்சியில் 1861 ஆம் ஆண்டு சென்னைக்குச் சென்ற இவர் திரும்பிவந்து சில நாட்களிலேயே காலமானார்.
# வைக்கிங் கலை

**<nowiki/>'வைக்கிங் கலை**' (Viking Art Style) என்பது, ஐரோப்பிய நாடுகளில் ஒன்றான ஸ்காண்டினேவியாவில் உள்ள கலை வடிவம் ஆகும். வைக்கிங் மக்கள் வாழ்ந்த முற்காலத்தில் இந்த கலை உயிர்ப்புடன் இருந்தது. செல்டிக் நாடுகளில் இருந்த கலை வடிவங்களையும், ரோமானியரின் கலைவடிவங்களையும் ஒத்திருக்கும். இது 'நார்சியக் கலை' எனவும் அறியப் படுகிறது.
# வைக்கிங் கலை

## வரலாறு

'வைக்கிங்' இன மக்களுக்கு 'நார்ஸ்மென்' என்ற பொதுப் பெயரும் வழக்கில் இருந்தது. 'நார்ஸ்மென்' என்ற சொல்லிற்கு 'வடக்குப் பகுதி மக்கள்' என்பது பொருள். அவர்கள் நார்வேயின் வடக்குப் பகுதிகளில் வாழ்ந்ததால், இந்தப் பெயர் ஏற்பட்டது. அடிப்படையில் இவர்கள் கடல் வாணிகம் செய்தவர்கள். எனினும் கடல் வாணிகப் பாதுகாப்பிற்காக இவர்கள் அமைத்து வைத்திருந்த படை காலப் போக்கில் போர்ப் படையாக மாறியது. இவர்கள் கி.பி. 793 முதல் கி.பி. 1066 வரை ஐரோப்பா<nowiki/>வின் பல நாடுகளையும் ஆண்டனர். முரட்டுத் தனமான ஆற்றல் கொண்ட படை அவர்களிட்ம் இருந்தது. படையெடுத்துச் சென்று கைப்பற்றும் நாடுகளையும் இடம்பெயர்ந்து சென்று குடியேறிய புதிய நிலப் பகுதிகளையும் அவர்கள் 'வைக்கிங் குடியேற்றங்கள்' என அமைத்து ஆண்டனர். அவர்கள் செழிப்புடன் இருந்த காலத்தில் அவர்களால் வளர்க்கப் பட்டுப் பயன்பாட்டில் இருந்த கலையே 'வைக்கிங் கலை' எனப்பட்டது. இவ் வைக்கிங் கலையில் பல உட்பிரிவு வகைகள் இருந்தன. அவற்றுள் 'ப்ரொவ', 'ஓசெபெர்கு', 'போர்ரே', 'ஜெலிங்கெ', 'மாம்மென்', 'ரிங்கரைக்' மற்றும் 'யுர்னெஸ்' ஆகியன குறிப்பிடத் தக்க வகைகளாகும்.
# வைக்கிங் கலை

## வரலாறு

### ஓசெபெர்கு வகை

'ஓசெபெர்கு' வகையில், விலங்குகளைப் படங்களில் வரையும் கலை. பழங்காலத்தில் கடல்பகுதிகளில் கண்டெடுக்கப்பட்ட கப்பலின் நினைவாக 'ஓசெபெர்கு' எனப் பெயரிடப்பட்டது. அந்தக் கப்பலில் மரத்தாலான கலைப் பொருட்கள் பல கண்டெடுக்கப்பட்டன-
# வைக்கிங் கலை

## வரலாறு

### போர்ரே வகை

'போர்ரே' வகையில் மரத்தில் விலங்குகளைக் குறிக்கும் வடிவங்கள் அமைக்கப் பட்டிருந்தன. 'போர்ரெ' வகையானது, ஒழுங்கு செறிந்த பூ மற்றும் கலைநயம் மிக்க வளைகோடுகள் அமைந்த வேலைப்பாடுகளை உள்ளடக்கியது. இது பத்தாம் நூற்றாண்டு வரையில் புழக்கத்தில் இருந்த்து. வைக்கிங் குல மக்கள் வாழ்ந்த பகுதிகளிலும் குடியேற்றப் பகுதிகளிலும் பரவலாக இருந்தது.,
# ஊர்சுலா பர்ன்ஸ்

**ஊர்சுலா பர்ன்ஸ்** (*Ursula M. Burns*, பிறப்பு: 20 செப்டம்பர் 1958) என்பவர் ஜெராக்ஸ் நிறுவனத்தின் தலைவராகவும், முதன்மை செயல் அதிகாரியாகவும் உள்ளார். பார்ச்சூன் 500 என்னும் நிறுவனத்திற்கான தலைமையை ஏற்றுள்ள அமெரிக்க-ஆப்பிரிக்க முதல் பெண் இவர்தான். இந்நிறுவனத்தின் பொறுப்பிற்கு வந்துள்ள முதல் பெண்மணியும் இவர்தான். 2009ம் ஆண்டிற்கான அறிக்கையில் ஃபோர்ப்ஸ் பத்திரிக்கை இவரை உலகின் 14வது சக்திவாய்ந்த பெண் என்று கூறியுள்ளது.
# ஊர்சுலா பர்ன்ஸ்

## ஆரம்பகால வாழ்க்கை

**உருஸிலா பர்ன்ஸ்** நியூயார்க் நகரத்தில் பொது வீட்டில் தனது தாயுடன் வளர்ந்தவர். இவரின் தாயும் தந்தையும் பனாமா நாட்டைச்சேர்ந்தவர்கள். பெண்கள் பயிலும் கதீட்ரல் உயர்நிலை பள்ளியில் தனது பள்ளிப்படிப்பைத் துவங்கினார். பின்னர் பொறியியல் பட்டமும், பின்னர் கொலம்பியா பல்கலைக்கழகத்தில் முதுகலைப்பட்டமும் பெற்றார்.
# ஊர்சுலா பர்ன்ஸ்

## பணி

1980ம் ஆண்டு ஜெராக்ஸ் நிருவனத்தில் வேலையில் சேர்ந்தார்.
# ஊர்சுலா பர்ன்ஸ்

## சமூக நடவடிக்கைகள்

**உருஸிலா பர்ன்ஸ்** எக்சான் மோபில், அமெரிக்கன் எக்ஸ்பிரஸ், போஸ்டன் சயின்டிபிக், பர்ஸ்ட், மாசாச்சூசெட்சு தொழில்நுட்பக் கழகம், மற்றும் ரோஸ்டர் பல்கலைக்கழகம் போன்றவற்றில் இயக்குநர் குழுவில் இடம்பெற்றுள்ளார். 2013- 2014ம் ஆண்டிற்கான அமெரிக்க வர்த்தக சபையின் துணைத்தலைவியாக உள்ளார்.
# ஊர்சுலா பர்ன்ஸ்

## தனிப்பட்ட வாழ்க்கை

இவர் தன்னுடன் பணியாற்றும் லாயிட் பீன் என்பவரை மணமுடித்துள்ளார். இவருக்கு மெலிசா என்ற ஒரு மகளும் (பிறப்பு 1992), ஸ்டீவன் மால்கம் என்ற ஒரு மகனும் (பிறப்பு 1989) உள்ளார்கள்.
# ஊர்சுலா பர்ன்ஸ்

## மேலும் பார்க்க

- "Ursula M. Burns" , Black Entrepreneur Profile Website
- Ursula Burns Video produced by *Makers: Women Who Make America*
# விண்மீன் தொகுதி உருவம்

**விண்மீன் தொகுதி உருவம்** எவ்வாறு இருக்கும் என்பது பற்றிய தமிழ்ப்பாடல் ஒன்று உள்ளது. அதனை இங்குள்ள ஆவணப் பதிவில் காணலாம். இவற்றைப் பற்றிய விளக்கங்களைத் தரும் தொடுப்புகள் இங்குத் தரப்படுகின்றன.  
விண்மீன்களைத் தமிழர் 12 ஓரைகளாகவும் நாளைக் குறிக்கும் 27 மீன்களாகவும் கண்டு கணித்துவந்தனர். வாரத்தின் ஏழு நாளும் ஏழு கோள்கள் ராகு, கேது ஆகியவை பஞ்சாங்கக் கணக்கில் நிழல்-கோள்கள்.
# விண்மீன் தொகுதி உருவம்

## அ

1. அசுவினி - இது ஒரு நாள்-மீன். ஆறு மீன்களைக் கொண்ட தொகுதி - குதிரைத் தலை போல இருக்கும். இரலை, ஏறு, புரவி, யாழ், ஐப்பசி என்னும் பெயராலும் இதனைக் குறிப்பிடுவர். இப் பெயர் கொண்ட நாளை மருத்துவ-நாள் என்றும், தலை-நாள் என்றும் குறிப்பிடுவர். (திவாகர நிகண்டு)
# விண்மீன் தொகுதி உருவம்

## ப

1. பரணி - இது ஒரு நாள்-மீன். நான்கு கால் நட்டுப் பரண் என்னும் பரணி அமைக்கப்பட்டது போல இருக்கும். அடுப்பு, பூதம், தாழி, பெருஞ்சோறு, போதம், நாடுகிழவோன் என்னும் பெயர்கள் இதற்கு உண்டு. இந்த நாளைத் தருமன் நாள் என்பர். (திவாகர நிகண்டு)
# விண்மீன் தொகுதி உருவம்

## ம

1. மேழம் என்பது 12 ஓரைமீன் தொகுதிகளில் ஒன்று. இது ஆட்டுத்தலை போல் உருவம் கொண்டிருக்ககும். இதனை ஆடு என்றும் குறிப்பிடுவர். மேழ மாதத்தைச் சித்திரை மாதம் என்கிறோம். வருடை, புதன், தகர், மறி, மை, கொறி என்னும் பெயர்கள் இதற்கு உண்டு எனச் சேந்தன் திவாகரம் குறிப்பிடுகிறது.
# விண்மீன் தொகுதி உருவம்

## வ

1. விடை என்பது 12 ஓரைமீன் தொகுதிகளில் ஒன்று.